polyglot-tagger/wikipedia-language-snippets-filtered huggingface dataset:
సాంబశివరావు 1926 అక్టోబరు 26 న తెనాలిలో జన్మించాడు. ఆయన తల్లిదండ్రులు వెంకట్రామయ్య, పద్మావతి. వెంకట్రామయ్య ప్రముఖ రచయిత చలంకు స్వయానా తమ్ముడు. చలాన్ని తన తాత దత్తత తీసుకోవడంతో ఆయన ఇంటి పేరు గుడిపాటిగా మారింది. వెంకట్రామయ్యకు అప్పట్లో తెనాలిలో ప్రింటింగ్ ప్రెస్ ఉండేది. సాంబశివరావు తల్లి పద్మావతి బళ్ళారి రాఘవ బృందంతో కలిసి నాటకాలు వేస్తుండేది.
కొడవటిగంటి కుటుంబరావు భార్యయైన వరూధిని ఈయనకు అక్క. అలా ఈయన కొడవటిగంటి రోహిణీప్రసాద్కు మేనమామ అవుతాడు. ఆయన చెల్లెలు ఉషారాణి డిల్లీలోని నేషనల్ బుక్ ట్రస్ట్లో తెలుగు విభాగానికి అధ్యక్షురాలిగా ఉండేది.
కొమ్మూరి సాంబశివ రావు ఒక ప్రముఖ నవలా రచయిత. తెలుగులో తొలి హారర్ నవలా రచయిత. ప్రముఖ తెలుగు రచయితల కుటుంబంలో జన్మించాడు. సినీ జర్నలిస్టుగా, పత్రికా సంపాదకుడిగా పనిచేశాడు. 90 కి పైగా నవలలు రాసి డిటెక్టివ్ నవలా రచయితా సుస్థిరమైన స్థానాన్ని సంపాదించుకున్నాడు. ఆయన సృష్టించిన డిటెక్టివ్ యుగంధర్, అతని అసిస్టెంట్ రాజు పాత్రలు తెలుగు పాఠకులకు పరిచయమైన పేర్లు.
కొమ్మూరి 14 సంవత్సరాల వయసు నుండే కథలు రాయడం ప్రారంభించాడు. 1957-1980 మధ్యలో ఆయన విస్తృతంగా రచనలు చేశాడు. ఆంగ్ల రచయిత ఎడ్గర్ వాలేస్ ఆయనకు స్ఫూర్తి. భారత మాజీ ప్రధాని పి.వి. నరసింహా రావు ఈయన రచనలను అభిమానించే వాడు. మల్లాది వెంకటకృష్ణమూర్తి కొమ్మూరి నుంచి స్ఫూర్తి పొందాడు.
ఆయన డిటెక్టివ్ నవలల్లో కనిపించే పాత్రలు డిటెక్టివ్ యుగంధర్, అతని సహాయకుడు రాజు, పోలీసు ఇన్ స్పెక్టరు స్వరాజ్య రావు. వీటిలో చాలా నవలలు మద్రాసు పట్టణం నేపథ్యంలో రాసినవి.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, ప్రాథమిక పాఠశాల ముదినేపల్లిలోను, ప్రాథమికోన్నత పాఠశాల విన్నకోటలోను, మాధ్యమిక పాఠశాల విన్నకోటలోనూ ఉన్నాయి. సమీప జూనియర్ కళాశాల ముదినేపల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల గుడ్లవల్లేరులోనూ ఉన్నాయి. సమీప వైద్య కళాశాల విజయవాడలోను, పాలీటెక్నిక్‌ ముదినేపల్లిలోను, మేనేజిమెంటు కళాశాల గుడివాడలోనూ ఉన్నాయి. సమీప వృత్తి విద్యా శిక్షణ పాఠశాల గుడ్లవల్లేరులోను, అనియత విద్యా కేంద్రం గుడివాడలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
ఈ గ్రామంనకు రైల్వే స్టేషను లేదు. కానీ, గుంటకోడూరు రైల్వే స్టేషను, పసలపూడి రైల్వే స్టేషను సమీప రైల్వే స్టేషన్లు. అలాగే మోటూరు రైల్వే స్టేషను, గుడివాడ జంక్షన్ రైల్వేస్టేషను కూడా దగ్గర రైల్వేస్టేషన్లు. సంకర్షణపురం నుండి రోడ్డు మార్గము ద్వారా గుడివాడ జంక్షన్ రైల్వే స్టేషనుకు చేరుకోవచ్చును. అదేవిధముగా అతి పెద్ద రైల్వే స్టేషను విజయవాడ జంక్షన్ రైల్వే స్టేషను కూడా 60 కి.మీ దూరంలో అందుబాటులో ఉంది.
ఆంధ్ర ప్రదేశ్ రాష్ట్ర రోడ్డు రవాణా సంస్థ బస్సు ప్రాంగణం, ముదినేపల్లి; ఆంధ్ర ప్రదేశ్ రాష్ట్ర రోడ్డు రవాణా సంస్థ బస్సు ప్రాంగణం, అల్లూరు మరియి ఆంధ్ర ప్రదేశ్ రాష్ట్ర రోడ్డు రవాణా సంస్థ బస్సు ప్రాంగణం, సింగరాయపాలెం అతి దగ్గర బస్సు ప్రాంగణాలుగా ఈ గ్రామంనకు ఉన్నాయి. సంకర్షణపురం గ్రామానికి ఆంధ్ర ప్రదేశ్ రాష్ట్ర రోడ్డు రవాణా సంస్థ వారి దూరప్రాంత బస్సులు అధిక సంఖ్యలో నడుస్తూ ఉన్నాయి.
గ్రామంలో స్వయం సహాయక బృందం ఉంది. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
సంకర్షణపురం గ్రామానికి విశాఖపట్నం లోని విశాఖపట్నం అంతర్జాతీయ విమానాశ్రయం - 300 కి.మీ. దూరంలోను, హైదరాబాదు లోని రాజీవ్ గాంధీ అంతర్జాతీయ విమానాశ్రయం -335 కి.మీ. అంతర్జాతీయ విమానాశ్రయాలు ఉన్నాయి. అలాగే, దేశీయ విమానాశ్రయాలు అయిన విజయవాడ లోని విజయవాడ విమానాశ్రయము -39 కి.మీ. , రాజమండ్రి లోని రాజమండ్రి విమానాశ్రయం 120 కి.మీ. దూరంలో అందుబాటులో ఉన్నాయి.
సంకర్షణాపురంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ప్రాథమిక ఆరోగ్య ఉప కేంద్రాలు, అలోపతీ ఆసుపత్రి, ఆసుపత్రి, గ్రామానికి 5 కిలోమీటర్ల లోపే ఉన్నాయి. సామాజిక ఆరోగ్య కేంద్రం, ప్రాథమిక ఆరోగ్య కేంద్రాలు, మాతా శిశు సంరక్షణా కేంద్రాలు, పశు వైద్యశాలలు, కుటుంబ సంక్షేమ కేంద్రాలు గ్రామానికి 5 నుంచి 10 కిలోమీటర్ల లోపే ఉన్నాయి. సంచార వైద్య శాలలు గ్రామానికి 10 కిలోమీటర్ల కన్నా దూరంలో ఉన్నాయి.
సమీప"ఆర్ట్స్, సైన్స్, కామర్సు డిగ్రీ కళాశాలలు" ఇంజనీరింగ్ కళాశాలలు, గ్రామానికి, వైద్య కళాశాలలు గ్రామానికి, మేనేజ్మెంట్ సంస్థలు గ్రామానికి, పాలీటెక్నిక్ లు, వృత్తివిద్యా శిక్షణ పాఠశాలలు, అనియత విద్యా కేంద్రాలు, దివ్యాంగుల ప్రత్యేక పాఠశాల, ఇతర విద్యా సౌకర్యాలు గ్రామానికి 10 కిలోమీటర్ల కన్నా దూరంలో వున్నవి,
గ్రామంలో ఒక ప్రైవేటు బాలబడి ఉంది. ప్రాథమిక పాఠశాల గ్రామానికి, మాధ్యమిక పాఠశాలలు గ్రామానికి, మాధ్యమిక పాఠశాల గ్రామానికి, సీనియర్ మాధ్యమిక పాఠశాల గ్రామానికి, 5 కిలోమీటర్ల లోపే ఉంది.
తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా నీటి వనరుల్లోకి వదిలివేయబడుతోంది . పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు.స్నానపు గదులు లేని సామాజిక మరుగుదొడ్లు గ్రామంలో లేదు.
కక్ష్యా వాహనం భారతీయ అంతరిక్ష పరిశోధనా సంస్థ తన మానవ సహిత అంతరిక్ష యాత్రా వాహనానికి పెట్టిన తాత్కాలిక పేరు. ఈ వాహనం ముగ్గురు వ్యోమనాట్లను (అమెరికా ఏస్ట్రోనాట్, రష్యా కాస్మోనాట్ ల తరహాలోనే ఇస్రో భారతీయ వ్యోమగామికి పెట్టిన పేరు వ్యోమనాట్) తీసుకువెళ్ళే సామర్థ్యం కలిగినది. దీని ఉన్నతీకరించిన కూర్పు అంతరిక్ష కేంద్రాలతో అనుసంధానమయ్యే సామర్థ్యం కలిగి ఉంటుంది. దాని మొదటి యాత్రలో ఈ 3.7 టన్నుల కాప్స్యూలు ముగ్గురు వ్యోమనాట్లతో 400 కిమీల కక్ష్యలో పరిభ్రమిస్తుంది. ఈ క్రూ వాహనం జిఎస్‌ఎల్‌వి మార్క్ 2 తో ప్రయోగిస్తారు. హిందూస్తాన్ ఏరోనాటిక్స్ లిమిటెడ్ తయారు చేసిన ఈ క్రూ మాడ్యూలు మొదటి మానవ రహిత పరీక్ష 2014 డిసెంబరు 18 న నిర్వహించారు.
ఇద్దరు మనుష్యులను భూ నిమ్న కక్ష్యలోకి మోసుకువెళ్ళగలిగే సామర్థ్యం గల సర్వ స్వతంత్ర కక్ష్యా వాహనం అభివృద్ధి మొదలైంది. తొలి ప్రకటనల్లో మొదటి ప్రయోగం 2016 లో ఉంటుందని ఇస్రో తెలిపింది. 2007-08 లో ఈ ప్రాజెక్టు సన్నాహాల కోసం ప్రభుత్వం రూ. 50 కోట్లు కేటాయించింది. మానవ సహిత యాత్ర కోసం రూ 12,400 కోట్లు ఖర్చవుతుంది. ఏడేళ్ళ సమయం పడుతుంది. 11 వ పంచవర్ష ప్రణాళికలో ఈ ప్రాజెక్టు కోసం రూ. 5000 కోట్లు అవసరమౌతుందని ప్రణాళికా సంఘం అభిప్రాయపడింది. ఇస్రో తయారుచేసిన ప్రాజెక్టు రిపోర్టును భారతీయ స్పేస్ కమిషను ఆమోదించింది. 2009 ఫిబ్రవరిలో భారత ప్రభుత్వం ప్రాజెక్టుకు పచ్చజెండా ఊపింది.
ఈ క్యాప్స్యూల్లో ప్రాణ నియంత్రణ, పర్యావరణ నియంత్రణ వ్యవస్థలు ఉంటాయి. అత్యవసర పరిస్థితిలో యాత్రను రద్దు చెయ్యడానికి, బయట పడడానికీ దానిలో ఏర్పాట్లున్నాయి. ఈ ఏర్పాట్లు రాకెట్ మొదటి, రెండవ దశల్లో పని చేస్తాయి. వాహనం బొమ్మలో ప్రధాన ఇంజను, దిశను ఆర్చేందుకు ఉపయోగపడే చిన్న ఇంజన్లు, కాప్స్యూలు పీఠం వద్ద ఉన్నాయి. వ్యోమనాట్లు లోపలికి వెళ్ళేందుకు పక్కన ప్రవేశాన్ని ఏర్పాటు చేసారు. కక్ష్యా వాహనంలో రెండు మాడ్యూళ్ళుంటాయి. - క్రూ మాడ్యూలు, సర్వీసు మాడ్యూలు. క్రూ మాడ్యూల్లో వ్యోమనాట్లు ప్రయాణిస్తారు.
కక్ష్యా వాహనం అభివృద్ధి 2006 లో మొదలైంది. మెర్క్యురీ లాంటి నౌకను ఒక వారం పాటు అంతరిక్షంలో ఉండేలాగా తయారు చెయ్యాలనేది ప్రణాళిక. దాని డిజైను ప్రకారం అది ఇద్దరు వ్యోమనాట్లను మోసుకుని వెళ్ళి, తిరిగి భూ వాతావరణంలోకి ప్రవేశించాక, నీటిలో దిగాలి. 2008 మార్చి నాటికి డిజైను పూర్తై, భారత ప్రభుత్వానికి నిధుల కోసం సమర్పించబడింది. 2009 ఫిబ్రవరిలో నిధులు మంజూరయ్యాయి. తొలుత, కక్ష్యా వాహనపు మొదటి మానవ రహిత యాత్ర 2013 లో జరుగుతుందని భావించారు.
మానవ సహిత యాత్రకు అవసరమైన సాంకేతికతలు ఈసరికే ఉన్నప్పటికీ, ఇస్రో ఇంకా అనేక ఇతర సాంకేతికతలను అభివృద్ధి చెయ్యాల్సి ఉంది. ఏ లొసుగులూ లేని ప్రాణ రక్షణ వ్యవస్థను, సిబ్బంది భద్రత, తప్పించుకునే వ్యవస్థల నిర్మాణానికి ఇవి అవసరం. మానవ సహిత యాత్రకు కీలకమైన పునఃప్రవేశాన్ని కరతలామలకం చేసుకునే క్రమంలో మరో మూడు అంతరిక్ష రికవరీ కాప్స్యూలు ప్రయోగాలు జరిపేందుకు, కొన్ని మానవ రహిత కక్ష్యా వాహన ప్రయోగాలు జరిపేందుకూ ఇస్రో ప్రణాళికలు తయారుచేసింది.
వ్యోమనాట్లకు శిక్షణ ఇచ్చేందుకు బెంగళూరులో సకల సౌకర్యాలతో ఒక కేంద్రాన్ని స్థాపిస్తామని సతీష్ ధావన్ అంతరిక్ష కేంద్రం డైరెక్టరు ఎం.సి.దత్తన్ చెప్పాడు. మానవ సహిత ప్రయోగ అవసరాలైన క్రూ మాడ్యూలులోకి ప్రవేశించడం వంటి సౌకర్యాలతో శ్రీహరికోటలో మూడవ ప్రయోగ వేదికను సిద్ధం చేయనున్నట్లు కూడా ఆయన చెప్పాడు.
ఇస్రో కక్ష్యా వాహనపు డిజైనును పై ఆధారపడి తయారు చేసారు. ఇస్రో 2007 జనవరిలో 550 కిలోల ఈ అంతరిక్ష రికవరీ కాప్స్యూలును ప్రయోగించింది. పూర్తి స్థాయి మానవ సహిత క్యాప్స్యూలు దీని నుండే ఉద్భవిస్తుందని అనుకున్నారు. కానీ ఇస్రో ప్రచురించిన భావన, కంటే భిన్నంగా ఉంది.
సతీష్ ధావన్ అంతరిక్ష కేంద్రం నుండి పైకి లేచిన 16 నిముషాల తరువాత, 300-400 కి.మీ. ఎత్తున రాకెట్ కక్ష్యా వాహనాన్ని అంతరిక్షంలోకి ప్రక్షేపిస్తుంది. అది అక్కడినుండి తిరిగి భూ వాతావరణంలోకి ప్రవేశించి బంగాళాఖాతంలో దిగుతుంది.
కక్ష్యా వాహనం సర్వ స్వతంత్రమైన, 3 టన్నుల క్యాప్స్యూలు. ముగ్గురు వ్యోమనాట్లను తీసుకుని వెళ్ళి, కక్ష్యలో పరిభ్రమించి, రెండు పరిభ్రమణాల నుండి, రెండు రోజుల వరకు పరిభ్రమించ గలిగే సామర్థ్యంతో దీన్ని డిజైను చేసారు.
ఈ కక్ష్యా వాహనం రష్యా సోయుజ్ వాహనం కంటే, చైనా షెన్‌జౌ కంటే, అమెరికా అభివృద్ధి చేస్తోన్న ఓరియన్ కంటే, అపోలో కంటే చిన్నదిగాను, అమెరికా వారి జెమిని కంటే పెద్దది గానూ ఉంటుంది.
2009 ఏప్రిల్ ప్రాంతంలో పూర్తి స్థాయి క్రూమాడ్యూలును వ్యోమనాట్ల శిక్షణ కోసం సతీష్ ధావన్ అంతరిక్ష కేంద్రానికి అందించారు.
గ్రామంలో 1 ప్రభుత్వ బాలబడి, 1 ప్రభుత్వ ప్రాథమిక పాఠశాల, 1 ప్రభుత్వ మాధ్యమిక పాఠశాల, 1 ప్రైవేటు మాధ్యమిక పాఠశాల, 1 ప్రైవేటు సీనియర్ మాధ్యమిక పాఠశాల, 1 ప్రైవేట్ ఆర్ట్స్, సైన్స్, కామర్సు డిగ్రీ కళాశాల , 1 ప్రైవేటు ఇంజనీరింగ్ కళాశాల, 1 ప్రైవేటు పాలిటెక్నిక్ కళాశాల, 1 ప్రైవేటు వృత్తివిద్యా శిక్షణ పాఠశాల, వున్నాయి. సమీప వైద్య కళాశాలలు , సమీప మేనేజ్మెంట్ సంస్థలు , సమీప అనియత విద్యా కేంద్రాలు , సమీప ఇతర విద్యా సౌకర్యాలు గ్రామానికి 10 కిలో మీటర్ల కన్నా దూరంలో వున్నాయి.
సమీప ఏకీకృత బాలల అభివృద్ధి పథకం గ్రామానికి 10 కిలో మీటర్ల కన్నా దూరంలో ఉంది. సమీప పబ్లిక్ రీడింగ్ రూం , సమీప ఆటల మైదానం, సమీప ఇతర , సమీప అసెంబ్లీ పోలింగ్ స్టేషన్, గ్రామానికి 5 కిలో మీటర్ల లోపే ఉంది.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు ఉన్నాయి.ప్రాథమికోన్నతపాఠశాల, మాధ్యమిక పాఠశాల‌లు కొండూరులోనూ ఉన్నాయి. సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల తొర్రూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
2016 అక్టోబరు 11న జరిగిన పునర్య్వస్థీకరణలో ఏర్పడిన ఈ కొత్త జిల్లాలో 2 రెవెన్యూ డివిజన్లు , 14 రెవిన్యూ మండలాలు, నిర్జన గ్రామాలు 6తో కలుపుకొని 162 రెవిన్యూ గ్రామాలు ఉన్నాయి.పునర్య్వస్థీకరణలో 6 కొత్త మండలాలు ఏర్పడ్డాయి. ఈ జిల్లాలోని అన్ని మండలాలు పూర్వపు రంగారెడ్డి జిల్లా లోనివే. జిల్లా పరిపాలనా కేంద్రం షామీర్‌పేట్. షామీర్‌పేట్ మండలం, అంతయపల్లి గ్రామంలో నిర్మించిన మేడ్చల్‌-మల్కాజిగిరి జిల్లా సమీకృత కలెక్టరేట్‌ను 2022 ఆగస్టు 17న ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు.
కూకట్‌పల్లిలోని జేఎన్‌టీయూ యూనివర్సిటీ, బాచుపల్లిలోని వీఎన్‌ఆర్ ఇంజినీరింగ్ కాలేజీ, దుండిగల్‌లోని ఏరోనాటికల్ ఇంజినీరింగ్ ఇన్‌స్టిట్యూట్, మైసమ్మగూడలో మల్లారెడ్డి ఇంజినీరింగ్ కాలేజీ, సూరారంలో మల్లారెడ్డి మెడికల్ కాలేజీ, శామీర్‌పేటలో నల్సార్ యూనివర్సిటీ ఆఫ్ లా ఉన్నాయి.
మల్కాజ్‌గిరి లోకసభ నియోజకవర్గం:దీని పరిధిలో ఈ జిల్లాలోని కుత్బుల్లాపూర్, కూకట్‌పల్లి,ఉప్పల్, మల్కాజ్‌గిరి, మేడ్చల్ శాసనసభ నియోజక వర్గాలు ఉన్నాయి.
బంతిని రబ్బరుతో కాని లేదా తత్సమాన పదార్థంతో కానీ తయారు చేస్తారు. ఈ బంతి ఎలా తయారైనా కానీ రబ్బరు లాంటి సాగుదల గుణమును కలిగి ఉంటుంది. ఇది సుమారు 18 నుండి 20 సెంటీమీటర్ల వ్యాసముతో, దాదాపు 400 గ్రాముల బరువును కలిగి ఉంటుంది. బంతి రంగు ఎలాంటిది అయినా ఉండవచ్చు కానీ ఇది జిమ్నాస్ట్ యొక్క మణికట్టు పై కాక అరచేతిలో ఇమిడి ఉండాలి. ఈ బంతితో చేసే విన్యాసాలు సాధారణంగా బంతిని విసిరివేయడము, పైకి ఎగురునట్లు క్రింద గట్టిగా పడేయడము, నేలపై దొర్లించడము ఉంటాయి. ఈ బంతితో విన్యాసాలు ప్రదర్శించునపుడు జిమ్నాస్ట్ తన రెండు చేతులను ఉపయోగించవలసి మొత్తం ప్రదర్శనా వేదికను కలియతిరగవలసి వస్తుంది. ఈ బంతి విన్యాసాలు సాధారణంగా జిమ్నాస్టు తన శరీర నియంత్రణలోనే ఉంచి బంతిని ఎలా తిప్పుతున్నాడు, అతడు వివిధ వైవిద్య విన్యాసాలు ఎలా చేయగలుగుతున్నాడు అనే అంశాలను న్యాయ నిర్ణేతలు ప్రధానంగా పరిశీలించి మూల్యాంకనము చేస్తారు.
హూప్ అనునది చెక్కతో కానీ లేక ప్లాస్టిక్ తో చేయబడిన ఒక వర్తులాకారపు ఉపకరణము. దీనిని రిధమిక్ జిమ్నాస్టిక్స్ లో ప్రదర్శనలు చేయునపుడు క్రీడాకారులు ఉపయోగిస్తారు. దీని వ్యాసము 51 సెంటీమీటర్ల నుండి 90 సెంటీమీటర్ల వరకు ఉంటుంది. బరువు కనీసము 300 గ్రాములు ఉంటుంది. దీని రంగు దాని తయారీకి వాడిన పదార్థపు రంగుతో కానీ లేదా పాక్షికంగా లేదా పూర్తిగా ఒకటి లేదా అంతకన్నా ఎక్కువ రంగుల మిశ్రమంగా కానీ ఉంటుంది. దీని పైభాగాన అదే రంగు లేదా వేరే రంగుతో కానీ ఉన్న ఒక పట్టీ జిగురుతో అంటించబడి ఉండవచ్చు. జిమ్నాస్టులు హూప్ ని ఉపయోగించి ప్రదర్శించే విన్యాసాలలో తప్పనిసరిగా ఉండవలసిన అంశాలు. హూప్ ని చేతి చుట్టూరా తిప్పడము, శరీరం చుట్టూ తిప్పడము, దొర్లించడము, దీనితో వలయాలు సృష్టించడము, పిల్లి మొగ్గలు వేయడము.క్రీడాకారులు హూప్‌లోని ప్రావీణ్యత, నిత్యకృత్యాలు. ఉపకరణాల నిర్వహణ, శరీర ఇబ్బంది రెండింటిలోనూ పాండిత్యం కలిగి ఉండవలెను.
వాల్ట్ విభాగపు పోటీలలో రెండు దశలు ఉంటాయి. ఇవి గాలిలోకి ఎగరడానికి ముందు, తర్వాతి దశలు. ఇందులో జిమ్నాస్ట్‌లు నిడివిగల రన్‌వే మీదనుండి పరిగెత్తుతూ వచ్చి, ఒక స్ర్పింగ్ బోర్డు మీద నుండి దూకటంగానీ లేదా దానిమీద చేతులతో అదిమి గాని, గాలిలోకి లేచి సవ్యదిశలోగాని లేక అపసవ్య దిశలోగాని గాలిలో గింగిరాలు తిరుగుతూ రెండు కాళ్ళ ఆధారంగా నేలమీదికి దిగుతారు. ప్రతి ఒక్క జిమ్నాస్ట్ వారి ఎత్తు, బలమును బట్టి రన్‌వే మీద నిర్థిస్ఠ స్థానమునుండి తమ పరుగును ప్రారంభిస్తారు. గాలిలో ఎగిరిన తర్వాత ఒకటి లేదా అంతకంటే ఎక్కువ సార్లు సల్టోలు , సోమర్‌సాల్ట్‌లు , శరీరాన్ని మెలితిప్పి చేసే పల్టీలు ఉంటాయి.
ఉన్నత స్థాయి పోటీలలో యుర్‌చెన్‌కొ అనే పల్టీలు కొట్టడానికి అనువుగా ఉండే వాల్ట్ ఉంటుంది. ఈ యుర్‌చెన్‌కొ వాల్ట్ ఉపయోగించేటపుడు మొదట జిమ్నాస్ట్ అరిచేతులు రన్‌వే పై ఉంచి తర్వాత వారి అరికాళ్ళు స్ర్పింగ్‌బోర్డ్ మీద ఉంచుతారు . తర్వత అదే భంగిమలో వ్రతిరేక దిశలో కదిలి చేతుల ఆధారంగా వెనుక వైపు పల్టీ కొట్టి హాండ్‌స్ర్పింగ్ తమ అరిచేతులు వాల్టింగ్ బల్లపై అన్చుతారు. తర్వాత వాల్టింగ్ బల్లపై కొద్దిసేపు వివిధ రకములైన శరీరాన్ని మెలితిప్పే భంగిమలు , /లేదా సోమర్‌సాల్టింగ్ ప్రదర్శనలు చేస్తారు. అలా కొద్ది సేపు తమ కళలను ప్రదర్శించిన తర్వాత చివరగా తమ గాలిలోకి ఎగిరి తమ అరికాళ్ళను నేలపై ఆన్చి తమ ప్రదర్శను ముగిస్తారు. దిగువ స్థాయి పోటీలలో, ఈ చివరి దశను ప్రదర్శించరు. ఈ దిగువ స్థాయి పోటీలలో పాల్గొనే జిమ్నాస్ట్‌లు స్ర్పింగ్‌బోర్డ్ మీదకు రెండు అరికాళ్ళు ఒకే సారి ఆన్చే విధముగా దుమికి వాల్ట్ పై రౌండ్ ఆఫ్ భంగిమనుగాని లేదా చేతుల ఆధారంగా ముందుకు పల్టీలు కొట్టే భంగిమను కానీ ప్రదర్శిస్తారు
జిమ్నాస్టు ఒక పోటీలో విజయం సాధించవలెనంటే అతని/ఆమె యొక్క స్కోరింగ్ పై ఆధారపడి ఉంటుంది. ఈ స్కోరింగ్ అనునది ఆయా జిమ్నాస్ట్ ప్రదర్శించే విన్యాసాల ఆధారంగా న్యాయ నిర్ణేతలు ఇవ్వడం జరుగుతుంది. ఈ స్కోరింగ్ అనునది జిమ్నాస్ట్ యొక్క ప్రధమ విలువ నుండి కొన్ని తీసివేతల తర్వాత వచ్చిన పాయింట్లు. ప్రధమ విలువ అనునది జిమ్నాస్ట్ ఎంచుకొనే విన్యాసాల పై, ఆ విన్యాసాలను జిమ్నాస్ట్ ఏవిధంగా ప్రదర్శించాడు, అందులోని సంక్లిష్టత మొదలైన అంశాలపై ఆధారపడి ఉంటుంది. విన్యాసాల కూర్పు ప్రతి ఉపకరణం కోసం భిన్నంగా ఉంటాయి. ఈ స్కోరును 'డి స్కోర్ ' గా వ్యవహరిస్తారు. ప్రదర్శనలు, నృత్యాలు జరుగు సమయాన జిమ్నాస్టుల ప్రదర్శన ఆధారంగా వారి స్కోరింగ్ నిర్ణయించడానికి గరిష్టంగా 10.0 పాయింట్లతో ప్రారంభించి వారి తప్పులకు, ప్రదర్శనలో వారు చేసే పొరపాట్లకు గాను ఇందులో నుండి కొన్ని పాయింట్లను తీసివేస్తూ వస్తారు. ఈ స్కోరును 'ఈ స్కోరు ' గా వ్యవహరిస్తారు. తుది స్కోరును స్కోరు నుండి కొన్ని తీసివేతల తర్వాత వచ్చిన స్కోరుకు స్కోరును కలపడం ద్వారా వచ్చిన స్కోరును జిమ్నాస్ట్ యొక్క తుది స్కోరుగా నిర్ణయిస్తారు.
జిమ్నాస్టిక్స్ మొదట ప్రాచీన గ్రీస్ దేశములో పుట్టింది. మొదట్లో ఇది యుద్ధం కోసం సిద్దమయ్యే సైనికుల శిక్షణ కోసం ఉద్దేశించబడింది. ఆధునిక జిమ్నాస్టిక్స్ పితామహులుగా జర్మనీకి చెందిన ఇద్దరు ప్రముఖ వ్యాయామ అధ్యాపకులు – జొహాన్ ఫ్రెడెరిక్ గట్స్‌మత్స్ , ఫ్రెడెరిక్ లుడ్‌విగ్ జాన్ – లను పేర్కొనవచ్చు.వీరు 18వ శతాబ్దపు చివరి దశకంలో, 19వ శతాబ్దపు ప్రారంభంలో కొన్ని వ్యాయామ పరికరాలను రూపొందించి వాటిని ఉపయోగించి బాలురు, యువకులు చేసేందుకు వీలుగా కొన్ని వ్యాయామాలకు రూపొందించారు. కాలక్రమేణా అవే వ్యాయామాలు జిమ్నాస్టిక్స్ గా రూపాంతరం చెందాయి.ఫ్రాన్స్ దేశంలో మొట్టమొదటిసారిగా విజ్ఞానాత్మకమైన జిమ్నాస్టిక్స్ ను పరిచయం చేసిన వ్యక్తిగా డాన్ ఫ్రాన్సిస్కో అమొరొసి ఒండియానొను చెప్పవచ్చును.డాన్ ఫ్రాన్సిస్కో అమొరొసి ఒండియానొ ఒక స్పానిష్ సైన్యాధిపతి. ఇతడు 1770 ఫిబ్రవరి 19 న వలెంసియాలో జన్మించాడు, 1848 ఆగస్టు 8 న పారిస్లో మరణించాడు.ఫ్రెడెరిక్ లుడ్‌విగ్ జాన్ జిమ్నాస్టిక్స్ లో పారలల్ బార్స్, రింగ్స్, హై బార్స్ ల వాడుకలను అంతర్జాతీయ జిమ్నాస్టిక్ పోటీలలో బాగా ప్రోత్సహించాడు.
సాధారణంగా పొమ్మెక్ హార్స్ ప్రదర్శనలో ఒక కాలు, రెండు కాళ్ళతో చేసే విన్యాసాలు ఉంటాయి. ఒక కాలితో చేసే విన్యాసాలలో కత్తెర వలె కాలు తిప్పడం అనే అంశం సర్వసాధారణంగా ఉంటుంది. కానీ రెండు కాళ్ళతో చేసే విన్యాసాలు పొమ్మెల్ హార్స్ అంశంలో అతి ముఖ్యమైనవి. ఇందులో భాగంగా జిమ్నాస్టులు తమ రెండు కాళ్ళను సవ్య, అపసవ్య దిశలలో వృత్తాకారంలో తిప్పుతూ పొమ్మెల్ హార్స్ ఉపకరణంపై దాదాపు అన్ని భాగాలపై వీటిని ప్రదర్శిస్తారు. వీటిని మరింత ప్రత్యేకంగా చూపుటకై జిమ్నాస్టులు ఈ విన్యాసాలలో వేరు వేరు రూపాంతరములు చూపిస్తారు. ఇందులో తమ కాళ్ళను వివిధ ఆకారాలలో వేగంగా తిప్పడం, తల క్రిందులుగా నిలిచి కాళ్ళను వేగంగా ఆడించి ఈ ప్రదర్శనకు తమదైన విలక్షణతను జోడించే ప్రయత్నం చేస్తారు. చివరికి ముగింపుకు వచ్చేసరికి జిమ్నాస్టులు ఈ పొమ్మెక్ హార్స్ ఉపకరణంపై నుండి క్రిందికి దిగడం గానీ లేదా తమ శరీరాన్ని ఉపకరణంపై వేగంగా కదిలించడం ద్వారా కానీ లేదా చేతితో ఉపకరణాన్ని పట్టుకొని ఒక చివరి రూపాంతరమును ప్రదర్శించడం ద్వారా కానీ ఈ ప్రదర్శనను ముగిస్తారు.
టంబ్లింగ్ పాస్, అవరోహణం లేదా వాల్ట్ అంశాలలో విన్యాసాలను ముగించి నేలమీదకు వాలే అంశము తుది అంకము. ఇందులో జిమ్నాస్టు తన విన్యాసాలను ప్రదర్శించి దానిని క్రమబద్దముగా ముగించి ఒక లయలో గాలిలో నుండి పల్టీలు కొడుతూ నేలమీద వాలతాడు. ప్రదర్శనను విజయవంతంగా ముగించి మంచి స్కోరు సాధించడంలో ఈ చివరి ప్రక్రియ మికీలి కీలకమైనది. ఇందులో ఏమాత్రం అజాగ్రత్త వహించినా అది ప్రదర్శనపై తీవ్ర ప్రభావం చూపుతుంది. దీనితో పాటు జిమ్నాస్ట్ తీవ్రగాయాల పాలై కొన్ని సార్లు ప్రాణాలకే ప్రమాదం వాటిల్లవచ్చు. జిమ్నాస్టు సరైన పరిణామంలో శక్తిని విడుదల చేయకుండా జాప్యము చేయునపుడు సోమర్‌సాల్ట్ అంశంలో తీవ్ర గాయాలు పాలవ్వడానికి అవకాశాలు ఉంటాయి.ఈ గాయాలు సాధారణంగా దిగువ అంత్య భాగాల వద్ద సంభవిస్తాయి. ఉదాహరణకు : మృదులాస్థి గాయాలు, స్నాయువు వద్ద బెణకడం, ఎముకలకు గాయాలు / పగుళ్లు. ఇటువంటి గాయాల బారిన పడకుండా ఉండుటకు, అత్యుత్తమ ప్రదర్శనలతో మంచి స్కోరు సాధించడానికి జిమ్నాస్టు సరైన విధానము అవలంభించి ఈ చివరి అంశాన్ని పూర్తిచేయవలసి ఉంటుంది.
టంబ్లింగ్ పాస్, డిస్‌మౌంట్ లేదా వాల్ట్ విభాగాలలో మొదట టేకాఫ్, ఫ్లైట్ తర్వాత చివరగా నేలమీదకు దిగడము ఉంటుంది. దిగడము అనునది చాలా క్లిష్టమైన ప్రక్రియ. ఇది క్రీడాకారుడి నైపుణ్యమునకు, అతడి ప్రదర్శన మూల్యాంకనకు అత్యంత ప్రధానమైనది. సరిగ్గా ప్రదర్శించని ఎడల ఈ ప్రక్రియలో క్రీడాకారులు గాయపడే అవకాశం కూడా ఎక్కువగా ఉంటుంది.ఈ గాయాలు సాధారణంగా శరీర దిగువ అంచులైన మృదులాస్థి, కీళ్ళ సంధులు, ఎముకలలో పగుళ్ళు లాంటివి. క్రీడాకారులు ఇలాంటి గాయాలబారిన పడకుండా అత్యున్నత స్కోరును సాధించవలెనంటే ప్రదర్శన సమయంలో క్రీడాకారులు అత్యున్నత నైపుణ్యతతో తమ అంశాలను ప్రదర్శించవలసి ఉంటుంది. ప్రదర్శనలో చివరి భాగమైన లాండింగ్ దశను సురక్షితంగా రెండు పాదాలు ఒకే సమయంలో భూమిని తాకించడం ద్వారా సాధించవచ్చు. జిమ్నాస్టిక్స్ లో విజయవంతమైన ల్యాండింగ్ ఒక సున్నిత ప్రక్రియగా చెప్పబడినది. దీని అర్థం మోకాలి, హిప్ జాయింట్లు 63 డిగ్రీలు కంటే ఎక్కువగా వంచబడి నేలమీదికి దిగడము.
వాల్ట్ ప్రదర్శనలో భాగంగా జిమ్నాస్టులు గరిష్ఠంగా 25 మీటర్ల నిడివి ఉన్న ఒక ధావన పధము నుండి పరుగు ప్రారంభించి ఒక స్ర్పింగు బోర్డుమీద కాలు మోపుతారు. ధావన పధములో ఎక్కడునుండి తమ పరుగు ప్రారంభించవలెనో ఎంచుకొనే సౌలభ్యము జిమ్నాస్టులకు ఇవ్వబడింది. ఈ క్రమంలో తమ శరీర భంగిమను సమతుల్యం చేసుకొని వాల్టింగ్ వేదికపై భుజముల ఆసరాతో పంచ్ చేస్తారు.తర్వాత గాలిలో నిలబడిన భంగిమను ప్రదర్శిస్తారు. మరింత కఠినతరమైన జిమ్నాస్టిక్స్ లో జిమ్నాస్టులు గాలిలో ఎగిరిన తర్వాత గింగిరాలు తిరుగుతూ, సోమర్‌సాల్ట్ భంగిమలు ప్రదర్శిస్తూ నేలమీదికి వాలుతారు. ఈ ప్రదర్శనను విజయవంతం చేయడంలో అనేక అంశాలు దోహదం చేస్తాయి. అందులో జిమ్నాస్టు పరుగు వేగం, వాల్ట్ పరికరం యొక్క పొడవు, జిమ్నాస్ట్ తన కాళ్ళు, భుజాలనుండి ఉత్పన్నం చేయగలిగిన శక్తి, గాలి గతి యొక్క అంచనా, నేలమీదకు దిగే సమయంలో అదనపు విన్యాసాలు చేయునపుడు గాలిలో వీరు ఎంతవేగంతో గింగిరాలు కొడుతున్నారు అనే అంశాలన్నీ నిర్ణయిస్తాయి.
ఆంతర్జాతీయ జిమ్నాస్టిక్ సమాఖ్య నిర్వహించే, గుర్తింపు పొందిన ఇతర జిమ్నాస్టిక్ అంశాలలో లయబద్దమైన జిమ్నాస్టిక్స్,ట్రాంపోలైనింగ్, టంబ్లింగ్, ఏరోబిక్ జిమ్నాస్టిక్స్ ఉన్నాయి.ఆంతర్జాతీయ జిమ్నాస్టిక్ సమాఖ్య గుర్తింపు పొందని అంశాలలో కళాసౌందర్యాత్మకమైన బృంద జిమ్నాస్టిక్స్, పురుషుల లయబద్దమైన జిమ్నాస్టిక్స్, టీమ్‌జిమ్‌ అంశాలు ఉన్నాయి. ఈ పోటీలలో వివిధ అంశాలలో పాల్గొనేవారు ఆయా అంశాల నియమాల ఆధారంగా వివిధ వయస్సుల క్రీడాకారులు పాల్గొనవచ్చు. ఉదాహరణకు కిండర్‌జిం, చిన్నారుల జిమ్నాస్టిక్స్ అంశాలలో పాల్గొనే క్రీడాకారుల వయస్సు కనీసం 20 నెలలు ఉండవచ్చు. అలాగే మనోరంజన / కాలక్షేప జిమ్నాస్టిక్ పోటీలలో కనీసం 5 సంవత్సరాల వయస్సు గల క్రీడాకారులు పాల్గొనవచ్చు. వివిధ స్థాయు పోటీలలో పాల్గొనే క్రీడాకారుల నైపుణ్యం ఆయా స్థాయిని బట్టి ఉంటుంది. అత్యుత్తమ నైపుణ్యం ఉన్న క్రీడాకారులు ప్రపంచ స్థాయి పోటీలలో పాల్గొంటారు.
1881 లో అంతర్జాతీయ జిమ్నాస్టిక్ సమాఖ్య ఏర్పడినది. 19వ శతాబ్దపు చివరి నాటికి పురుషుల జిమ్నాస్టిక్ పోటీలు బాగా ప్రాచుర్యం పొందాయి. దీనితో 1896లో పురుషుల జిమ్నాస్టిక్స్ ఒలింపిక్ పోటీలలో ప్రవేశపెట్టబడింది. అప్పటినుండి 1950 వరకు జాతీయ, అంతర్జాతీయ పోటీలలో వివిధ రకములైన వ్యాయామములు ప్రదర్శించేవారు. వీటిలో జట్టు లయబద్దంగా నేలమీద ప్రదర్శించే కసరత్తులు , త్రాడు ఎక్కుట, గెంతుట , పరుగు, సమాంతర నిచ్చెన లాంటి వివిధ రకముల వ్యాయామ ప్రదర్శనలు ఉండేవి. 1920 నాటికి మహిళకు కూడా జిమ్నాస్టిక్ పోటీలను నిర్వహించడం, పాల్గొనడం చేసేవారు. 1928 లో జరిగిన ఆమ్‌స్టర్‌డామ్ ఒలింపిక్ పోటీలలో మొట్టమొదటిసారి మహిళలు కూడా పాల్గొన్నారు. కానీ వారికి కేవలం కొన్ని అంశాలు అనగా జట్టు లయబద్దంగా నేలమీద ప్రదర్శించే కసరత్తులు, ట్రాక్, ఫీల్డ్ పోటీలలో మాత్రమే పాల్గొనే అవకాశం దొరికింది.
ట్రాంపోలిన్ లో భాగంగా జిమ్నాస్ట్ ప్రదర్శించు పలు విన్యాసాలలో మొదటగా బిల్డప్ దశ ఉంటుంది. ఇందులో భాగంగా జిమ్నాస్ట్ గరిష్టంగా ఎగరగలిగే ఎత్తు ను చేరుకోవడానికి పదే పదే పలు మార్లు గాలిలో ఎగరడం జరుగుతుంది.ఆ తరువాత విరామం లేకుండా పది బౌన్స్‌ల క్రమం ఉంటుంది, ఈ సమయంలో జిమ్నాస్ట్ వైమానిక నైపుణ్యాల క్రమాన్ని ప్రదర్శిస్తారు. రొటీన్లు గరిష్టంగా 10 పాయింట్ల స్కోరుతో గుర్తించబడతాయి. ఎత్తుగడల యొక్క సగటు ఎత్తుకు సూచనగా ఉన్న పది నైపుణ్యాలను పూర్తి చేయడానికి తీసుకున్న కదలికల కష్టం, సమయం యొక్క పొడవును బట్టి అదనపు పాయింట్లు సంపాదించవచ్చు. ఉన్నత స్థాయి పోటీలలో ఈ విభాగంలో రెండు అంచెలు ఉంటాయి. మొదటి అంచెలో జిమ్నాస్ట్ కష్టసాధ్యమైన రెండు విన్యాసాలు చేయవలసి ఉంటుంది. దాని తర్వాత రెండవ అంచెలో జిమ్నాస్ట్ తనకు ఇష్టమైన లేదా చేయగలిగిన ఏ విన్యాసాన్ని అయినా ప్రదర్శించవచ్చు.
పురుషుల జిమ్నాస్టిక్ ఫ్లోర్ పోటీలలో జిమ్నాస్టులు 12 మీటర్లు పొడవు వెడల్పు గల స్ర్పింగ్ ఫ్లోర్ పై తమ విన్యాసాలను ప్రదర్శిస్తారు. ఇందులో భాగంగా వరుసబెట్టి టంబ్లింగ్ పాసెస్ ను ప్రదర్శిస్తారు. ఇది వీరి శక్తి, సమతూకం, సరళత్వం ని అంచనా వేయుటకు ఉపయోగపడుతుంది. శక్తిని ఉపయోగించి చేసే విన్యాసాలలో భాగంగా గుండ్రంగా తిరిగే విన్యాసాలు , సమతూకం పాటించే విన్యాసాలు , చేతితో నొక్కి చేసే విన్యాసాలు ఉంటాయి. పురుషుల ఫ్లోర్ విన్యాసాలలో 60 నుండి 70 సెకెండ్ల వరకు సాగే వివిధ విన్యాసాలు ఉంటాయి. స్త్రీల పోటీలకు విరుద్దంగా వీరి విన్యాసాలకు నేపథ్య సంగీతం వినిపించడం ఉండదు. పురుష జిమ్నాస్టులు తమ ఫ్లోర్ విన్యాసాలను ప్రదర్శించునపుడు ఫ్లోర్ యొక్క ప్రతి మూలను కనీసం ఒక్కసారి అయినా తాకవలెననే తప్పనిసరి నిబంధన ఉంది.
1954 నాటికి ఒలింపిక్ పోటీలలో పురుషుల, మహిళల ఉపకరణాలు, ఆధునిక క్రీడా నియమాలు ప్రణాళీకరణ పూర్తిఅయినది. పోటీదారుల ప్రదర్శన ఆధారంగా వారికి గ్రేడులు ఇచ్చే విధానం కూడా ప్రారంభించబడింది. ఇదే సమయంలో సోవియట్ దేశ క్రీడాకారులు తమ అత్యద్భుత ప్రదర్శనలతో, క్రమశిక్షణతో ప్రేక్షకులను దిగ్భ్రమ పరిచారు. వీరు తమ ప్రదర్శనతో జిమ్నాస్టిక్ పోటీలలో నూతన ఒరవడిని సృష్టించారు. జిమ్నాస్టిక్ పోటీల ప్రాచుర్యం పెంచే క్రమంలో టెలివిజన్ పాత్రను కూడా ఇక్కడ చెప్పుకోవాలి. ప్రపంచ వ్యాప్తంగా ఈ క్రీడ అత్యధిక ప్రేక్షకులకు చేరువ కావడానికి టెలివిజన్ దోహదపడినది.వర్తమానకాలంలో పురుషుల, మహిళల జిమ్నాస్టిక్ పోటీలు ప్రపంచవ్యాప్తంగా చెప్పుకోదగిన ఆసక్తిని కలిగిస్తున్నాయి. అత్యద్భుత జిమ్నాస్టిక్ క్రీడాకారులను నేడు మనం ప్రతి ఖండములోనూ చూడవచ్చును.
ఎక్కువ సమయం చేసే ప్రదర్శనలో క్రీడాకారుడు నేలమీదికి దిగేటపుడు అధిక క్షితిజ లంబ ప్రతికూల బలం అవసరమవుతుంది . ఈ ప్రతికూల బలాన్ని క్రీడాకారుడు అధిగమించవలసి ఉంటుంది. ఇందుకు క్రీడాకారుడికి తగినంత కండర బలం అవసరమవుతుంది. ఇది క్రీడాకారుడి దీర్ఘ, కోణీయ వేగాన్ని ప్రభావితం చేస్తుంది. ఇదే కాకుండా నేలమీదికి దిగడానికి తీసుకొనే సమయం కూడా క్రీడాకారుడి దీర్ఘ, కోణీయ వేగాన్ని ప్రభావితం చేసే అంశాలలో ఒకటి. ఈ ప్రభావం నుండి బయటికి రావడానికి క్రీడాకారుడికి ఉన్న అవకాశం ఏమనగా నేల మీదికి దిగడానికి తీసుకొనే సమయాన్ని పెంచుకోవడం. ఈ ప్రక్రియను సాధన ద్వారా జిమ్నాస్టిక్ క్రీడాకారులు మెరుగు పరుచుకోవచ్చు. తమ తుంటి భాగము, మోకాలు, చీలమండ ల మధ్య అంతరాన్ని తమకు వీలైనంత ఎక్కువగా పెంచడము ద్వారా ఈ ప్రక్రియ పై పట్టు సాధించవచ్చు.